મઝહર સાથે મુલાકાત થયા બાદ ઝિન્નતને લાગ્યું કે તેને તેનો પ્રેમ મળી ગયો અને લગ્ન કરવાનું વિચાર્યું હતું. જોકે, ઝિન્નતની માતા આ લગ્ન માટે તૈયાર નહોતી. માતાની વિરૂદ્ધ જઈને ઝિન્નતે મઝહર સાથે લગ્ન 11 ઓક્ટોબર, 1985માં લગ્ન કર્યાં હતાં. લગ્નના થોડો સમય બાદ બંને વચ્ચે ઝઘડા થવા લાગ્યા અને મઝહર ઝિન્નતને માર મારતો હતો. બંનેને બે દીકરા ઝહાન તથા અઝાન છે. લગ્નના થોડા સમય બાદ મઝહરને કિડની ઈન્ફેક્શન થઈ ગયું હતું. 1998માં કિડની ફેઈલ થવાને કારણે તેનું નિધન થયું હતું. સૂત્રોના મતે, ઝિન્નત પતિથી અલગ થવા માંગતી હતી અને તેણે ડિવોર્સની અરજી પણ ફાઈલ કરી હતી પરંતુ તે પહેલાં જ મઝહરનું અવસાન થયું હતું.